JohanHeinsen/ENO huggingface dataset:
Aarhuus Stifts-Tidende, 1844-10-17
Handels-Efterretninger. London, den 7de Oct. Hvede holder sig omtrent i Prisen. Priserne paa godt Byg synes at ville stige; det fra Udlandet ankomne Byg har tildeels lidt ved Forsendelsen. Man antager, at Havre vil stige i Prisen. - Hamborg, den 8de Oct. Forretningerne i Kornhandelen ere indskrænkede. For Hvede betales den forrige Priis, fine Sorter noget dyrere; Rugen holder sig i Prisen. Byg søges ikke, da der i Danmark, Holsteen osv. ikke skulle være mange Partier, der endnu egne sig til at forsendes; for Havre forlanges de forrige Priser. Af Raps kunne kun de fineste tørre Partier antages at holde sig i Prisen; ringere Sorter ere billigere. - Nationalbank=Actier noteredes i Fredags paa Kjøbenhavns Børs til 134 1/2 Rbd. i r. S. (Kjøbere.)- Under 8de Mai d. A. er der forundt Fabrikant I. Hirsch allernaadigst Bevilling til i 5 Aar at være ene berettiget til i Kongeriget Danmark at tilberede Lud og Sæbe ved Hjælp af Damp paa en af ham anmeldt (Brig. Td.) Maade.
Aarhuus Stifts-Tidende, 1844-10-17
Skibs-Efterretninger. Til Veiledning for Farten gjennem Samsøbelt og Storebelt vil der den 1ste Novbr. d. A. blive tændt et Fyr paa Refsnæs, den vestligste Pynt af Sjælland, hvorhos Fyret paa Sprog, der hidtil kun har været tændt til visse Tider, fra samme Dag vil blive holdt brændende hver Nat. (Hd. Td.) – Fra Helsingøer skrives under 11te ds. Ved det stormende Veir indtraf det Uheld igaar Aftes imellem Kl. 9 og 10, at to Færgebaade stødte saa stærkt mod hinanden, at den ene strax sank. Folkene, som befandtes i Baadene, bleve dog reddede. Adskillige Skibe mistede igaar Ankere paa Rheden. (B. Td.) – Fra Warnemunde berettes, at Skibet "Paulinus", Skipper Sjøgren, fra Calmar med Trælast bestemt til Rendsborg, er den 4de Octbr. ved Jndseilingen strandet østlig for Havnen. Mandskabet er reddet. Fra Amsterdam berettes, at et dansk Skib, der fra Hamborg var bestemt til Montevide, er, efter Brev fra Groeningen af 30te Septbr., indløbet paa Ems floden, efter at have mistet sin Capitain (formodentlig Skonnerten "Alfred, Nielsen af Khvn., som den 24de Septbr. var gaaet tilsøes fra Curhavn). (Hd. Td.)
Aarhuus Stifts-Tidende, 1844-10-17
Paa Grevskabet Samsøes Forstrand er i Løbet af Sept. Maaned inddrevet et Kahyts-Chatol, hvori forefandtes endeel Skibspapirer, nogle private Breve og andre Documenter, af hvilke det sees, at det Bjergede har tilhørt Skibet "die Hoffnung." hjemmehørende i Altona og ført af Capt. J. J. Meincke.
Aarhuus Stifts-Tidende, 1844-10-17
Kjøbenhavns Torvepriser den 12te Octbr.: Hvede 4 a 5 s; Rug 3 28 a 4 ; Byg 2rd. 3 3 a 312; dito d. 3 324 s a 3 4, Havre 2 12 4 a 2 54; Ærter 4 a 53 pr. Tønde, Flæsk røget 2 2 8 a 24 dito grøns. 1 24 a 2 pr. Lpd.; Smør 1 1/4 9 a 14 12 Pd.; Æg 1 11 a 2 8 Snesen.
Aarhuus Stifts-Tidende, 1844-10-17
Forlangt Jndrykkelse. J Forbindelse med min foreløbige Annonce af 31te Mai f. A. bekjendtgjøres herved, at der, i den af mig anlagte Sag mod Snedkermester J. C. Sørensen – som døde under Sagens Gang – er under 20de Juni d. A. afsagt Dom, hvis Conclusion lyder saaledes: Thi kjendes for Ret:
Aarhuus Stifts-Tidende, 1844-10-17
Den af Jndstævnte, Snedker Sørensen i Ny Jyllandspost for 1843 a 19 imod Citanten, Cancelliraad Procurator Anchersen fremsatte factisk urigtige eller vildledende Fremstilling om Citantens Jkke-Jndbydelse til at være Medlem af den nye Klub i Veile, som om samme hidrørte fra en iforveien udtalt Selskabsvillie, samt den i samme Stykke opkastede Yttring af Tvivl, om Citanten har Agtelse for Andres Dom, og endelig Jndstævntes Yttring i 5te Afdeling af bemeldte Jnserat: "at Citanten har været Denunciant, maaskee for om muligt at hæve sig paa Andres Bekostning, bør være død og magtesløs, saa at den ei kommer Citanten til Skade paa hans Ære, gode Navn eller Rygte.
Aarhuus Stifts-Tidende, 1844-10-17
Jndstævnte Snedkermester Sørensens Bo bør derhos betale til Citanten denne Sags Omkostninger med 80 P. Iøvrigt bør bemeldte Bo for Citantens Tiltale i denne Sag fri at være." Jeg har ei for nu kunnet udfærdige denne Bekjendtgjørelse, fordi jeg har troet at burde ledsage den med nogle oplysende bemærkninger, og fordi jeg først nyligen har erholdt nogle af de hertil fornødne Oplysninger.
Aarhuus Stifts-Tidende, 1844-10-17
Saafremt Madame Sørensen virkelig selv skulde udrede Noget i Anledning af Sagen qv., eller saafremt Overskuddet af Trykningsomkostningerne blev bestemt til et ædelt Øiemeed, skulde jeg gjerne tegne mig for en Deel Exemplarer, for at bidrage mit til at Sagen kom i Trykken. For denne Gang har jeg intet videre end at opfordre Agent Linnemann til offentlig at erklære: om han er blandt dem, der have bidraget eller skulle bidrage til Udredelsen af de Madame Sørensen idømte Omkostninger, og øvrige Udgivter. Jeg har nogen Mistanke i saa Henseende, og det, bl. A., af den Grund, at Agenten i 1840 anfaldt Fabriqueur, nu Stænderdeputeret Dalgas i de offentlige Blade under Navnet "Nørager", og først traadte fremmed sit rette Navn, efterat den ældre Jyllandsposts Redacteur, Hr. Clausen, i Aarhuus Avis havde erklæret, at "Skumleren var altfor feig til at træde frem for Lyset." Veile, den 5te October 1844. Anchersen.
Aarhuus Stifts-Tidende, 1844-10-17
Bekjendtgjørelser. Der vil i dette Efteraar blive afholdt Examen i Byens Borger= og Friskoler paa følgende Dage:
Aarhuus Stifts-Tidende, 1844-10-17
Domsognets Borgerskole den 17de og 18de October, Fruesogns Borgerskole den 21de og 22de, Begge Friskolens Afdelinger den 24de og 25de, Mellemskolen og Asylskolen den 28de og 29de, Begge Haandgierningsskolerne for Piger den 30te, Haandgierningsskolen for Drenge af Friskolen d. 31te, Formiddag Kl. 10, Tegneskolen for Drenge af Borgerskolerne den 31te, Formiddag Kl. 11.
Aarhuus Stifts-Tidende, 1844-10-17
Forældre og enhver Anden, der interesserer sig for Byens Borger= og Almueskolevæsen, indbydes til at overvære Prøverne. Aarhuus, den 12te October 1844. Skolecommissionen.
Aarhuus Stifts-Tidende, 1844-10-17
Efter Begjæring af Fattigcommissionen foretages Licitation Tirsdagen den 22de dennes, om Eftermiddagen Kl. 2, over Leverance af 150 80 Oxekjød, 22 Tdr. Koge ærter, 3 Tdr. hele og 3 Tdr. halve Byggryn, 80 Tønder Kartofler og 1 Skib Uld. Conditionerne erfares ved Licitationen. Aarhuus Byfogedcontoir, den 14de October 1844. Fleischer.
Aarhuus Stifts-Tidende, 1844-10-17
Efter Foranstaltning af Skifteretten, som behandler Boet efter Agent J. Røgind og senere afdøde Frue, foretages Auction i Stervbogaarden N 815 paa Klostergade heri Staden Mandagen den 21de dennes, om Eftermiddagen Kl. 2, hvorved bortsælges: en smuk Wienervogn, 2de Arbeidsvogne, forskjellige Avlsredskaber, 5 Køer, 2de brune 6 Aars Heste, Sele- og Ridetøi, en Kudske Chenille, et Par Hestedækkener, m. m. Hvilket herved bekjendtgjøres. Aarhuus Byfogedcontoir, den 8de October 1844. Fleischer.
Aarhuus Stifts-Tidende, 1844-10-17
Efter Foranstaltning af Skifteretten, som behandler Boet efter Snedker Jens Meyer, foretages Auction paa Raadstuen heri Staden, Torsdagen den 24de dennes, om Eftermiddagen Kl. 2, over dette Boes Løsøre, bestaaende af Borde, Stole, Speile, Skabe, et Sengested, Sengeklæder, en 2 Etage Kakkelovn, nogle Kjøkkenredskaber m.v. Aarhuus Byfogedcontoir, den 8de October 1844. Fleischer.
Aarhuus Stifts-Tidende, 1844-10-17
Undertegnede tillader sig herved at bekjendtgjöre, at da min Sön, Carl Lüster, der i nogle Aar har opholdt sig i Udlandet og arbeidet paa flere store Værksteder, senest hos Hofguldsmeden i Berlin, nu er hjemkommen, seer jeg mig istand til at modtage Bestilling paa alt Guld- og Sölv-Arbeide, saavel i det Større som i det Mindre, og lover at levere samme solid og smagfuldt i nyeste Facon.
Aarhuus Stifts-Tidende, 1844-10-17
At jeg har bemyndiget bemeldte min Sön til at afslutte Handel saavel i Kjöb som i Salg, samt til at modtage de Bestillinger, jeg maatte beæres med, med samme Gyldighed, som det var skeet af mig selv, er jeg derhos saa fri at bemærke.
Aarhuus Stifts-Tidende, 1844-10-17
Ligeledes tillader jeg mig at anbefale min Boutik, der nu stedse er vel forsynet med et smagfuldt Udvalg af saavel Guld- som Sölv-Arbeide til billige Priser. Aarhus, den 16de October 1844. E. O. Lüster, Guld- og Sölv-Arbeider.
Aarhuus Stifts-Tidende, 1844-10-17
Hovedgaarden Schaarupgaard ved Aarhuus kan erholdes tilkjøbs. Med Gaarden kan følge 20 Huse, som gjor Ugedage og betale Landgilde, samt complet Besætning og Jnventarium; saa kan og medfølge en Gaard, hvis Jorder, 60 Tdr. Land geometrisk, efter kongelig Bevilling kan underlægges Hovedgaarden, saasnart samme bliver fæsteledig, hvorved fortiden sidder en gammel Enke. - Hovedgaardens nuværende samlede Areal er 433 Tdr. Land a 14,000 Alen, deraf 26 Tdr. Land god Eng og 78 Tdr. Land ypperlig Skov. Marken er inddeelt i 9 Vænge. Meieriet bestaar af 140 Køer. Hartkornet er Hovedgaardstaxt 33 Tdr. og contribuabelt 4 Tdr. Ved at tage denne solide Eiendom i Øiesyn, ville Liebhavere selv overtyde sig om sammes Beskaffenhed og smukke Beliggenhed; man henvender sig til Eieren, som boer paa Gaarden. Heste § Kohuder, Kalve, Faare & Lammeskind, kjøbes til høiest gangbare Priser af C. Kaurichou jun.
Aarhuus Stifts-Tidende, 1844-10-17
Den en Fede Trondhjems Spegesild C. Kaurschou jun. Hor, Drojaner, Rakitsker og 3 a 4 Bands, faaes billig hos C. Faurschou Jun. Kieler Ol til 8 pr. Flaske, samt Ol fra Kongens Bryghuus faaes hos C. A. Rodtwitt. Frugt. Vel nedplukket Bord- og Kjøkkenfrugt, saasom Gravenstener, Flaskæbler, Pigeoner o. fl. Sorter; ligeledes ogsaa til Vinterhold: Grøn, Hvid- og Rød kaal, Rødløg, Guulerødder, Silleriknoppe, samt alle andre Haugesager, kan faaes billigt i Skjeppe- og Handelsgartner Berg. Hundredeviis hos En duelig Lærerinde. søges til 1ste November d. A. Herpaa Reflecterende ville med deres Anbefalinger allersnarest skee kan melde sig hos A. Hansen, Commissionair og const. Fæstemand.
Aarhuus Stifts-Tidende, 1844-10-17
En Bagersvend, som i flere Aar har arbeidet i Kjøbenhavn, og der til Fuldkommenhed udlært som Kukkenbager, og er anbefalet for Duelighed og særdeles god Opførsel, ønsker sig en Condition i Provindstæderne, eller ogsaa hos en aldrende Mand at forestaae et Bageri. De som reflectere herpaa ville aflægge en Billet paa AdresseContoiret i Aarhuus, mærket Condition.
Aarhuus Stifts-Tidende, 1844-10-17
Fra Undertegnede er Natten mellem 11te og 12te October bortkommen en hvid og blaatagtig Ko, 6 Aar gammel. For Sammes Oplysning eller Tilveiebringelse loves en passende Dou Poul Simonsen paa Sporring Mark. ceur.
Aarhuus Stifts-Tidende, 1844-10-17
Subscriptionsplan. Undertegnede Boghandel indbyder herved til Subscription paa et Skrift, der vist tør haabes modtaget med Jnteresse. Der vil nemlig paa mit Forlag om føie Tid udkomme en Katechetik, udarbeidet af Hs. H. Biskop N. Faber i Fyen. Forfatteren har, opfordret dertil af sin Stilling, i mange Aar gjort Katechetiken til Gjenstand, for et alvorligt Studium, og han har i Skriftet havt Katechetikens ei blot theoretiske Fremstilling, men ogsaa dens praktiske Udførelse for Øie. J et Tillæg vil blive tilføiet et Antal Dispositioner, sigtende til Udviklingen af den største Deel af 6te Kapitel i Balles Lærebog, og ved 3 Registre vil blive sørget for at gjøre Skriftets og Dispositionernes Benyttelse i Henhold til Lærebogen meget let.
Aarhuus Stifts-Tidende, 1844-10-17
Da Udarbeidelsen har havt for Øie at række unge Geistlige, Almueskolelærere, Candidater og Seminarister, et Hjælpemiddel til den katechetiske Giernings hensigtsmæssige Udførelse, tør den allerede ved det angivne Jndhold haabe sig anbefalet til Opmærksomhed. Bogen, der er under Pressen, vil udgjøre omtrent 16 Ark, og leveres, smukt udstyret, til Subscribenterne for 6 3 Arket. Bogladeprisen bliver forhøiet. – Subscribentsamlere erholde paa 6 betalte Exemplarer det 7de frit.
Aarhuus Stifts-Tidende, 1844-10-17
Kjøbenhavn i September 1844. Wahlske Boghandel, St. magergade Nr. 4. St. St. Blichers Noveller, 6te Deel (min Vinterbestilling i 1842 & 43 af St. St. Blicher), Subskriptions priis 4 1, Bogladepriis 6 ½, faaes hos Andr. Chr. Wissing.
Aarhuus Stifts-Tidende, 1844-10-18
No 192. Fredagen den 18de October. Den til Forsendelse med Brevposterne. Kongelig allernaadigst alene privilegerede Aarhuus Stifts-Tidende. Udgaaer 4 Gange ugentlig fra Overkrigscommissair A. F. Elmquist's Officin i Aarhuus.
Aarhuus Stifts-Tidende, 1844-10-18
Nyheder fra Udlandet. Kong Ludvig Philips Modtagelse i Portsmouth skal have været overordentlig høitidelig og storartet. Da den franske Flaade øinedes, begyndte Skytsilden, fra den lange Række af brittiske Kanonbrigger, og snart gave ogsaa Linieskibene deres fulde Lag. Da den store, udmærkede Dampfregat "Gommer," som havde Kongen ombord, nærmede sig Havnen, aabnede ogsaa Batterierne deres Salutskud, og i et heelt Qvarteer, blev nu fra alle disse Jldsvælg underholdt en bedøvende Kanonade, ledsaget af den talrige Menneskemasses Hurraraab fra Quaierne, Husene og Tagene.
Aarhuus Stifts-Tidende, 1844-10-18
Under denne Kanontorden seilede Ludvig Philip omringet af sit glimrende Følge, ind i Havnen. J Kongens Følge vare kun hans Søn, Hertugen af Montpensier, og Ministrene Guizot og Mackau. Efter den første Complimentering ombord paa "Gommer" indfandt sig en Deputation fra Staden med Majoren i Spidsen og overrakte Kongen en Velkomstadresse; i Svaret herpaa yttrede Hs. Majestæt bl. A.: "Det er mit inderlige Ønske, at der stedse maa finde den venskabeligste Forstaaelse Sted imellem Storbrittanien og Frankrig." – Derpaa gik det af Jernbanen til Farnborough Stationen og derfra til Windsor, hvor Kongen Kl. 2 modtoges ved Slottets Jndgang af Dronningen og hendes Moder i Spidsen for Hofetaten. Festligheder skulde nu naturligviis følge i stor Mængde. Man meente dog, at Kongens Ophold der ikke vilde blive længere end til den 14de ds.
Aarhuus Stifts-Tidende, 1844-10-18
J Paris havde det gjort et godt Jndtryk paa Gemytterne, at Kongen før sin Afreise, i Anledning af Freden med Marokko, havde udstedt en Amnestie for omtrent 60 politiske Fanger, hvoriblandt Dupoty, der som Redacteur af Journal du peuple, for moralsk Medskyld i det Quenissetske Attentat, var dømt til en umaadelig haard og kun lidet forskyldt Fængsling.
Aarhuus Stifts-Tidende, 1844-10-18
J Madrid hersker der en huul Rolighed, i hvilken Anledning Narvaez udspreder, at der den 12te ds. vil udbryde en Opstand, hvorfor han af al Magt ruster fine Dragoner.
Aarhuus Stifts-Tidende, 1844-10-18
J Rusland er, istedetfor den afdøde Grev Benkendorff, Keiserens anden Yndling, Grev Orlow, udnævnt til Chef for Gensdarmericorpset og det hemmelige Politi.
Aarhuus Stifts-Tidende, 1844-10-18
Fra Tunis skrives: En oprørsk Høvding, beslægtet med den forrige Bei af Konstantine, til hvis Efterfølger han var bestemt, blev nylig henrettet. Han havde faaet Bjergbeboerne til at sætte sig op imod Regentskabet, og hiin Egn er endnu bestandig i Oprør. Beien har udsendt Tropper, for at tugte Jnsurgenterne, men det er mislykkedes ham; 300 Mand regulaire Tropper skulle være faldne i Kampen. Nu skal et Linieregiment, som idag er ankommet hertil fra Susa, tilligemed endeel andre Tropper rykke ud imod dem.
Aarhuus Stifts-Tidende, 1844-10-18
J Vestindien har Natten imellem 29de og 30te August et Jordskjælv fundet Sted, hvilket paa samme Tid er blevet stærkt sporet i Demerara, Trinidad og paa Skibe, der laae 150 engelske Mile fra den sydamerikanske Kyst. Paa de to nævnte Øer har det ingen Skade anrettet, men man frygter for, at Stødet er udgaaet fra Cordillerne og at Fastlandet, især omkring Caraccas, har lidt betydeligt, ligesom dengang Caraccas i Aaret 1812 næsten aldeles ødelagdes ved et Jordskjælv.
Aarhuus Stifts-Tidende, 1844-10-18
Efterat Borgemester Tschech ved første Jnstants er bleven idømt Radbrækning fra neden af, har han ansøgt Kongen om, at han paa Skafottet maa skyde sig selv med en Pistol.
Aarhuus Stifts-Tidende, 1844-10-18
Storhertugen af Oldenburg skal have besluttet sig til, at give sit Land en stænderisk Forfatning.
Aarhuus Stifts-Tidende, 1844-10-18
Fædrelandet. Kjøbenhavn, den 15de October. Hs. M. Kongen blev i Aftes ved sin Ankomst i Skuespilhuset modtagen med Jubel, og en af Hr. Professor Heiberg forfattet Sang blev i denne Anledning afsungen under megen Acclamation, hvilken ligeledes yttredes stærkt, da Hans Majestæt forlod Skuespilhuset. (Berl. Td.)
Aarhuus Stifts-Tidende, 1844-10-18
Børsenhalles" Londoner-Correspondent meddeler den høist behagelige Efterretning fra Cadix af 25de Septbr., at Keiseren af Marokko har antaget Frankrigs Mægling ang. Differencerne mellem Marokke og den danske og svenske Regjering, og at man bestemt venter, at den af disse Regjeringer hidtil betalte Tribut vil ophøre. "Er det sandt tilføier Fædrel." – viser det ikke nogen stor Agtelse fra det danske Udenrigsministeriums Side imod den danske Nation, at vi af fremmede Blade skulle erfare Sligt.
Aarhuus Stifts-Tidende, 1844-10-18
J Søndags Nat er her i Byen paa en Fiskerquase ved Knippelsbro begaaet et morderisk Overfald af en frygtelig Natur. Eieren af Qvasen, Skipper Ellingsen, vaagnede Kl. 1, og saae staae foran sig en Mand med et Lys i Haanden, og en Kniv, hvormed han bibragte ham 11 Stik saavel i Brystet som i Hovedet. Efter Overfaldet havde Ellingsen endnu Kraft til at gaae forud i Skibet for at kalde paa sine Folk, men faldt her om, udmattet af Blodtabet, og har senere ikke været i Stand, til at afgive nogen videre Forklaring, som man, af Frygt for hans Liv, der maaskee endnu kan reddes, heller ikke har villet forlange af ham. (Fædrel.)J Anledning af denne skrækkelige Bloddaad skal Politiet – hedder det i Aftenbl." – have arresteret 4 Jndivider, som den Nat fandtes under Broen. Natten iforveien har iøvrigt uden Tvivl den samme Person været nede hos en anden Skipper, der ligeledes vaagnede; men da Tyven, paa Forespørgsel: om han var Lars, svarede: "Ja!" – slog Skipperen, sig til No. Den følgende Morgen savnedes dog kun et Sølvuhr, som den formeentlige Lars altsaa havde taget til sig.
Aarhuus Stifts-Tidende, 1844-10-18
- Den tidligere omtalte, fra Nakskov Byting til den herv. Overret indankede Justitssag mod Kjøbmand Fogh er i Løverdags paakiendt af sidstn. Ret, der har idømt Fogh 2 Aars Forbedringshuusarbeide i Møens Tugt- og Forbedringshuus. (Fdl.)
Aarhuus Stifts-Tidende, 1844-10-18
Mandskabet paa Fregatten Thetis" begav sig i Middags, for at bevidne deres Tilfredshed med Fregattens Commandeur, Capitain Aschehoug, med Musikchor i Spidsen til hans Bopæl paa Graabrødretorv, og bragte ham et hjerteligt "Leve." (B. T.)- Det i Løverdags opførte nye romantiske Drama"Gioachimod af H. P. Holst gjorde glimrende Lykke. Men det hører ogsaa til de store Sjeldenheder, at see et Skuespil saa rigt udstyret i alle Henseender, og indstuderet med den synlige Omhu og Kjærlighed, som her har været Tilfældet. Skuepladsen har i Hr. Holst fundet en Digter, der har en ualmindelig (Kbh. Av.) Tact for det Theatralske. - Hvo der i den seneste Tid har passeret Alleerne udenfor Vesterport, vil have bemærket en colossal Rotunde, der ligesom pludseligt er fremstaaet i Haven til Glacisholmen, omtrent ligeoverfor det nye Theater. Denne Bygning indeslutter et Rundmaleri af Paris paa 5000 Qvadratfods Størrelse, hvilket giver et Billede af denne Verdensstad, grændsende saa nær til Virkeligheden som det vel er muligt for noget Kunstværk. Det er udført af den tydske Landskabsmaler Bruggemann, og er fra i Søndags af aabent for (Kbhvnsp.) Publikum. Maadeholdsforeningen afholdt Tirsdagen den 8de Octbr. Generalforsamling. Selskabet, der stiftedes med 23 Medlemmer, tæller nu 135, hvoriblandt 4 Fruentimmer. Disse Medlemmer yde et aarligt Bidrag af 150 , og desuden have 47 tegnet sig som Bidragydende for 89 P. De afgaaende Medlemmer af Bestyrelsen, Overauditeur Muller og Cand. Hage, gjenvalgtes. Foreningens Formand er: Pastor (Fdl.) Visby.
Aarhuus Stifts-Tidende, 1844-10-18
- Mandagen den 7de Octbr. feirede det orthovædiske Jnstitut paa Strandveien sin 10de Fødselsdag. Jnstitutets Bestyrer, Kammerraad Langgaard, havde om Aftenen foranstaltet en lille Concert, ved hvilken vore fortrinlige Virtuoser, dHrr. Kammermusici Kellermann og Courlænder godhedsfuldt udførte adskillige Musiknumere. Senere afbrændtes i den til Jnstitutet hørende Have et smukt Fyrværker af den italienske Fyrværker Gaetano Amici. (V. Td.)– J denne Uge siger Forposten" – ville Tivoli=Forlystelserne ophøre og de roeskildske Stænderforsamlinger begynde. Det er kun et daarligt Bytte for en stor Deel af vort kjøbenhavnske Publicum. Og hvorledes kan man vel fortænke dem, der foretrække Tivolis lyse Glæder for Stændernes mørke Udsigter, Det bliver i alt Fald kun Skyggebilleder mod den søde Virkelighed. – Forventningerne om den forest. Stænderforsamling i Roeskilde – mener Kbhp." – kunne vel i det Hele taget ikke være store, ifølge dens bekiendte Sammensætning; imidlertid vil det snart vise sig, om den ikke idetmindste skulde ville holde Skridt med den jydske Forsamling, nemlig ved Spørgsmaalet og Jndgivelsen af en Adresse. Opgiver den igjen at udtale sig derigjennem ligeoverfor Regjeringen, eller gjør den det paa en mindre bestemt og med Folkets Tanker og Overbeviisning mindre overeensstemmende Maade, saa vil den derved kun saameget bestemtere bidrage til at tilintetgjøre den tilbagevendende Deel af dens eneste egentlige, dens folkelige Betydning.
Aarhuus Stifts-Tidende, 1844-10-18
Jtzehoe, den 8de Octbr. Vicekantsleren Grev Nesselrode er idag ankommen til Heiligenhafn hos Hs. Excell. Grev Blome, hvor ogsaa den russiske Gesandt ved det preussiske Hof, Baron v. Majendorff, bliver ventet. Den russiske Gesandt i Dresden, Hr. v. Schrøder, har allerede i nogle Dage været her. Horsens, den 15de Octbr. J den slesvigske Extractsag er Udgiveren af Horsens Avis" i Løverdags ved Bytingsdommen bleven idømt en Mulct af 100 8, eet Aars Censur og Sagens Omkostninger. Dommeren var Hr. Justitsraad, Herredsfoged Bernth (den bhavnske Justitsraad Reiersens Svigerfader), Actor Hr. Procurator Holm, og den private Forsvarer (thi her blev ingen Defenfor beskikket) Hr. Procurator Schmidt. - Det var nu ønskeligt, om en Jurist vilde opklare, hvori det kan ligge, at Een er aldeles bleven frikiendt, Tre imod at betale Sagens Omkostninger, og To dømte i Mulcter, Censur og Actions=Omkostningerne, – Alle saa at sige i een og samme Sag. Udgiverne af Viborg og Ribe Aviser have endnu ikke faaet deres Dom. (Hs. Av.)
Aarhuus Stifts-Tidende, 1844-10-18
En Gaard i Fladstrup By, Lyngby Sogn, eiet og beboet af Frants Pallesen, der for nogle Aar tilbage var Møllekudsk paa Dronningborg Mølle, afbrændte aldeles den 13de de, tilligemed hele Afgrøden, en stor Deel af Jnd- og Udboet, samt 5 Heste, som, uagtet Ulykken skete ved Middagstid, ikke kunde faaes ud, formedelst den stærke Jld og Mangel paa Hjælp, da Eieren var fraværende og Tjenestekarlen, der havde foraarsaget Jlden ved uforsigtig Brug af chemiske Svovlstikker i Staldlængden, løb sin Vei, uden siden at have været at finde. Gaarden var for faa Aar siden af Nyt opført, men kun middelmaadigt forsikkret i Brandkassen. Den ulykkelige Familie er i høi Grad at beklage. (Rd. Av.)
Aarhuus Stifts-Tidende, 1844-10-18
Strandinger. Fra Dragø meldes af 13de ds. En svensk Slup, kommende Syd fra, ladet med Pibestaaver og Tjære, er strandet paa en Grund midt imellem Kastrup og Drago, Maglebylille Hage kaldet, og er fuld af Vand. Der ilandbringes af Ladningen til Dragø, men det er endnu usikkert, om Sluppen vil kunne bringes flot. Samtidigt hermed ere 2 Skonnerter, eller en Skonnert og en Galease, strandede paa Bredgrunden, hvilke ere blevne assisterede fra Sverrig; men saavidt man herfra kan see, blive disse Fartøier aftaklede og ere saaledes formodentligt total forliste. De vare begge under svensk (Berl. Td.) Flag.